Document ID: 32011R1071

REGULAMENTUL (UE) NR. 1071/2011 AL CONSILIULUI
din 20 octombrie 2011
de abrogare a Regulamentului (CEE) nr. 3448/80 privind punerea în aplicare a articolului 43 din Actul de aderare din 1979 în ceea ce privește regimul comercial aplicabil mărfurilor care intră sub incidența Regulamentelor (CEE) nr. 3033/80 și (CEE) nr. 3035/80
CONSILIUL UNIUNII EUROPENE,
având în vedere Actul de aderare din 1979, în special articolul 43,
având în vedere propunerea Comisiei Europene,
întrucât:
(1)
Sporirea transparenței legislației Uniunii reprezintă un element esențial al strategiei pentru o mai bună legiferare, pusă în aplicare de instituțiile Uniunii. În contextul arătat, este adecvată eliminarea din legislația activă a acelor acte care au încetat să producă efecte reale.
(2)
Regulamentul (CEE) nr. 3448/80 (1) a prevăzut măsuri tranzitorii în ceea ce privește comerțul cu mărfuri neincluse în anexa I, între CE și Grecia, în perioada 1 noiembrie 1981-31 iulie 1982. Deoarece Grecia este membru titular în prezent, respectivul regulament a devenit caduc și ar trebui, prin urmare, să fie retras din aquis-ul activ al Uniunii.
(3)
Din motive de securitate și claritate juridică, Regulamentul (CEE) nr. 3448/80 ar trebui să fie abrogat,
ADOPTĂ PREZENTUL REGULAMENT:
Articolul 1
(1) Regulamentul (CEE) nr. 3448/80 se abrogă.
(2) Abrogarea regulamentului menționat la alineatul (1) nu aduce atingere:
(a)
menținerii în vigoare a actelor Uniunii adoptate în temeiul regulamentului menționat la alineatul (1); precum și
(b)
valabilității, în continuare, a modificărilor aduse de regulamentul menționat la alineatul (1) altor acte din legislația Uniunii care nu sunt abrogate de prezentul regulament.
Articolul 2
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 20 octombrie 2011.

Labels: 3
5
6